laion/Wikipedia-Exotic huggingface dataset:
מרשה קרוס

מרשה קרוס (באנגלית: Marcia Cross, נולדה ב-25 במרץ 1962) היא שחקנית טלוויזיה וקולנוע אמריקאית הידועה בעיקר בתפקידה כברי ואן די קאמפ בסדרה "עקרות בית נואשות". קרוס נולדה במרלבורו שבמסצ'וסטס כאמצעית מבין שלוש בנות במשפחה קתולית, אמה מורה ואביה מנהל אישי, סיימה את לימודיה בבית הספר ג'וליארד בניו יורק וכן לימודי פסיכולוגיה באוניברסיטת אנטוניץ' בלוס אנג'לס. התפקיד הראשון שלה היה באופרת הסבון "The Edge of Night". מאוחר יותר היא שיחקה גם באופרות הסבון "נוטס לנדינג" ו"לחיות את החיים". מ-1992 במשך שש שנים, השתתפה בסדרת הדרמה "מלרוז פלייס", בתפקיד קימברלי שואו. לאחר מכן נטלה הפסקה ממשחק לטובת לימודים. בשנת 1996 שיחקה בסרט הטלוויזיה של ABC "כל מה שהיא אי פעם רצתה" בתור אישה צעירה הנואשת לילד אך אינה יכולה להסתכן בהריון בגלל התרופות שעליה ליטול כדי לשלוט בהפרעה הדו-קוטבית שלה. בין השנים 1997–2005 שיחקה במספר סדרות בתפקידי אורח, בהן "CSI", "אלי מקביל", "מלך השכונה" ו"סיינפלד" כרופאת עור שסיינפלד יוצא עימה. ב-2005 שיחקה במשך כשנה בסדרה "אוורווד" ועזבה לטובת התפקיד של ברי ואן די קאמפ ב"עקרות בית נואשות", על תפקיד זה הייתה מועמדת לפרס אמי ולשלושה פרסי גלובוס הזהב. ב-2018 השתתפה בסדרת הרשת "Youth & Consequences", אשר שודרה ביוטיוב פרימיום. קרוס הייתה בת זוגו של השחקן ריצ'רד ג'ורדן שהיה מבוגר ממנה ב-25 שנה. בשנת 1993 נפטר ג'ורדן מגידול במוח. בשנת 2006 התחתנה עם המתווך טום מהוני. זמן קצר לאחר חתונתם עברה הפריה חוץ גופית ובפברואר 2007, זמן קצר לפני יום הולדתה ה-45 ילדה תאומות. ביוני 2019 חשפה קרוס כי היא נאבקה בסרטן פי-הטבעת וכרגע הגידול נמצא בנסיגה. מרשה קרוס, ברשת החברתית אקס (טוויטר) מרשה קרוס, ברשת החברתית אינסטגרם מרשה קרוס, במסד הנתונים הקולנועיים IMDb (באנגלית) מרשה קרוס, באתר AllMovie (באנגלית) מרשה קרוס, באתר Rotten Tomatoes (באנגלית) מרשה קרוס, במסד הנתונים הקולנועיים KinoPoisk (ברוסית) מרשה קרוס, באתר MusicBrainz (באנגלית) מרשה קרוס, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סרגיי קלשצ'נקו

סרגיי קלשצ'נקו (במולדובנית: Сeргей Клещенко; נולד ב-20 במאי 1972) הוא כדורגלן עבר מולדובני ששיחק בעמדת החלוץ, וכיום מאמן את נבחרת מולדובה. קלשצ'נקו החל לשחק כדורגל במולדובה והתפרסם לאחר שהוביל את התקפת זימברו קישינב בתחילת שנות התשעים, תקופה בה שלטה הקבוצה בכדורגל המולדובני. קלשצ'נקו זכה עם הקבוצה בחמש אליפויות, וכבש במדיה 64 שערים בשלוש קדנציות, כשביניהן שיחק בגו אהד איגלס ההולנדית. ב-1998 נבחן קלשצ'נקו בווטפורד האנגלית, שביקשה להחתימו, אך בעיות עם אשרת העבודה של השחקן ודרישה כספית גבוהה של זימברו קישינב מנעו בסופו של דבר את המעבר, וקלשצ'נקו עבר לתקופה קצרה לזניט סנקט פטרבורג הרוסית. בשנת 1999 הגיע קלשצ'נקו לישראל וחתם במכבי חיפה. במשחקו הראשון במדי הקבוצה, מול הפועל פתח תקווה באצטדיון האורווה, כבש ארבעה שערים. בעונת 1999/2000 כבש 22 שערים, ובכך שבר את השיא שקבע הפולני אנדז'יי קוביקה שנה קודם לכן, והפך לשחקן הזר שכבש הכי הרבה שערים בעונה אחת בליגת העל. כיבושיו הרבים זיכו אותו בכינוי "הקלאצ'ניקוב", על שם רובה הסער הרוסי AK-47. בעונת 2000/2001 זכה עם מכבי חיפה באליפות. לקראת עונת 2001/2002 חתם קלשצ'נקו בקבוצת הפועל תל אביב. כבר במשחקו הראשון בקבוצה כבש את שער הבכורה שלו, 4 דקות מפתיחת המשחק מול מכבי הרצליה במסגרת גביע הטוטו. עם הפועל תל אביב הגיע בעונה זו עד לשלב רבע הגמר בגביע אופ"א, הישג השיא של קבוצה ישראלית במפעל זה. קלשצ'נקו כבש את השער השני לזכות הפועל במשחקה הביתי מול קבוצת צ'לסי האנגלית באצטדיון בלומפילד, ואת השער הבודד בניצחונה של קבוצתו מול קבוצת מילאן האיטלקית, במשחק שנערך בקפריסין. באותה עונה גם זכה עם הפועל תל אביב בגביע הטוטו. לאחר שנתיים בהפועל תל אביב עבר קלשצ'נקו לרוסיה וחתם בקבוצת צ'רנומורץ נובורוסיסק. קלשצ'נקו לא מצא את מקומו בקבוצה, וחזר עוד באותה עונה לישראל, כשחתם בקבוצת בני יהודה תל אביב. בתום העונה חזר למולדתו ולקבוצה בה שיחק כבר בעבר, זימברו קישינב. לאחר מכן שיחק בעוד קבוצות ברוסיה, עד שפרש בפברואר 2008, והחל להתמקד בפיתוח מחלקות הנוער במולדובה. לאחר מכן מונה למאמן נבחרת הנוער של מולדובה. בשנת 2013 מונה למאמן זימברו קישינב, ולאחר מכן שימש עוזר מאמן בלייריה וברוסטוב. בשנת 2019 הוא הגיע לצוות מאמנים של נבחרת מולדובה בכדורגל. לאחר שהיה מאמן נבחרת הנוער, בשנת 2021 הוא מונה למאמן הנבחרת הבוגרת. בשנת 2022 הוא עזר להגעת ארתור קראצ'ון שהיה שחקן הנבחרת להפועל כפר סבא. קלשצ'נקו הוא מלך השערים של נבחרת מולדובה עם 11 שערים. הופעת הבכורה שלו במדי הנבחרת נערכה בשנת 1991, ועד שנת 2006 ערך במדיה 69 הופעות. בנו הוא הכדורגלן ניקי קלשצ'נקו. זימברו קישינב אליפות מולדובה: 1992/1993, 1993/1994, 1994/1995, 1995/1996, 1997/1998 הגביע המולדובי: 1997/1998 מכבי חיפה אליפות: 2000/2001 הפועל תל אביב גביע הטוטו: 2001/2002 סרגיי קלשצ'נקו, באתר Transfermarkt סרגיי קלשצ'נקו, באתר WorldFootball.net סרגיי קלשצ'נקו, באתר National Football Teams סרגיי קלשצ'נקו, באתר FootballDatabase.eu פרופיל המאמן, באתר Transfermarkt משה גוזגל, חולם באיטלקית. ראיון עם סרגיי קלשצ'נקו, באתר ynet, 17 במרץ 2002 יניב טוכמן, ‏‏הפועל כפר סבא החתימה את בלם נבחרת מולדובה, באתר ספורט1, 22 ביוני 2022 NICKY SERGHEI CLEȘCENCO, NOUL JUCĂTOR AL LUI FC SION באתר התאחדות הכדורגל המולדובנית, 2 בפברואר 2021 (ברומנית)
אולימפיאדת סנט מוריץ (1928)

אולימפיאדת החורף ה-2 נערכה מ-11 בפברואר עד 19 בפברואר 1928 בעיר סנט מוריץ שבשווייץ. באולימפיאדה זו השתתפו ספורטאים מ-25 מדינות. בריצת 500 מטר הוענקו 2 מדליות זהב ו-3 מדליות ארד ללא מדליות כסף. אתר האינטרנט הרשמי של אולימפיאדת סנט מוריץ (באנגלית) אולימפיאדת סנט מוריץ, באתר אנציקלופדיה בריטניקה (באנגלית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
האנו מוטולה

האנו מוטולה (פינית: Hanno Möttölä; נולד ב-9 בספטמבר 1976 בהלסינקי, פינלנד) הוא כדורסלן עבר פיני ששיחק בעמדת הפאוור פורוורד. מוטולה המתנשא לגובה של 2.13 מטרים נחשב בשיאו לאחד הכדורסלנים המוכשרים באירופה. מוטולה החל לשחק בגיל 15, בקבוצת לפנארנטה. לאחר שלוש עונות בקבוצה עבר לארצות הברית, שם שיחק באוניברסיטת יוטה. לאחר המכללה החליט מוטולה להירשם לדראפט ה-NBA. הוא נבחר בסיבוב השני במקום ה-40 על ידי אטלנטה הוקס בה שיחק שתי עונות, בהן לא שיחק דקות רבות. לכן עבר לאירופה לטאו ויטוריה הספרדית שזכתה בגביע הספרדי. לאחר עונה אחת בלבד עבר לסקיפר בולוניה שהגיעה לגמר אליפות איטליה ולגמר היורוליג. לאחר שתי עונות בקבוצה עבר לסקאבוליני פזארו ולאחר מכן לדינמו מוסקבה הרוסית. לאחר מכן עבר לז'לגיריס קובנה, ואז לאריס סלוניקי, בה שיחק עונה אחת. בשל חולשת נבחרתו, פינלנד, מוטולה השתתף פעם אחת בלבד באליפות אירופה, בשנת 1995. מדיה וקבצים בנושא האנו מוטולה בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית)
ד'נאש

ד'נאש (בספרדית: D'NASH) היא להקת בנים ספרדית, הידועה בעיקר בזכות ייצוגה של ספרד באירוויזיון 2007. באסטי - אסטבן פינרו קאמאצ'ו נולד ב-28 בפברואר 1981, קדיס. מיקל - מיכאל הנט סוטומז'ור נולד ב-20 בינואר 1983, פורטו דה לה קרוז. חאבי - פרנסיסקו חביאר אלברס קולינט נולד ב-30 באפריל 1983, סביליה. אוני - אנטוניו מרטוס אורטיז נולד ב-19 בפברואר 1981, ולנסיה. בפברואר 2006, הלהקה שחררה את סינגל הבכורה שלהם: "מסוגל להכל" (Capaz de todo). האלבום, הנושא את אותו שם, שוחרר כחודש לאחר מכן ב-28 במרץ. ביוני 2006, שחררה הלהקה את הסינגל השני שלה, בלדה הנושאת את השם "היכן את?" (Donde Eatas?). האלבום יצא לאור שוב בתוספת של עוד שני שירים: "מה את יודעת על אהבה?" (Qué Sabes del Amor), ו"מאחורי הכוכבים" (Más Allá de las Estrellas), שיר לחג המולד. השיר נהפך מאוחר יותר לשיר הנושא בקידומה של מהדורת האלבום החדשה. ב-24 בפברואר 2007, הלהקה זכתה בתחרות בטלוויזיה הספרדית אשר חיפשה אחר הכוכב הבא שייצג את ספרד באירוויזיון 2007, שהתקיים ב-12 במאי בהלסינקי. רגע לפני כניסתם לתחרות, הם הודיעו על שינוי שם הלהקה מ"נאש" ל"ד'נאש" בעקבות השתתפותו של ראפר המכונה נאץ' (אם כי זה לא מדויק; להקתו נקראה הנאץ' וייצגה את מיורקה). בתחרות, הם שרו את השיר "אוהב אותך, חיים שלי" (I Love You Mi Vida), שהגיע למקום 20 מתוך 24,וקיבל בסה"כ 43 נקודות. באפריל 2007, הם שחררו מחדש את האלבום שלהם, בצירוף השיר "I Love You Mi Vida" ועוד שירים נוספים אותם שרו בתחרות קדם-האירוויזיון הספרדי בהם זכו, ביניהם קאבר ללהיט "Stand by Me" של בן א. קינג. האלבום דורג במקום ה-23 בספרד ומכר בסה"כ 20,000 עותקים. בנובמבר 2007, הלהקה שחררה סינגל חדש הנושא את השם "אמנדה" (Amanda), שנכנס לאלבומם החדש "הכל הולך להשתנות" (Todo Va a Cambiar) שיצא ב-4 בדצמבר 2007. ב-22 ביולי 2008 הודיע חבר הלהקה אוני כי יעזוב את הלהקה בספטמבר, עם סיום סיבוב ההופעות, כדי להשתתף במחזה "אה" מאת נצ'ו קאנו, ולפתח קריירה על במות התיאטרון ומחזות הזמר. שלושת החברים הנותרים יצרו קליפ חדש לשיר "Amanda" כדי לקדם את האלבום שעומד לצאת בפורטוגל. כרגע הלהקה עובדת על אלבום חדש שמועד יציאתו נדחה. "Capaz De Todo" - יצא ב-27 במרץ 2006. נמכרו מעל ל-200,000 עותקים. סינגלים מתוך האלבום: 2006 : "Capaz De Todo" 2006 : "Dónde Estás" 2006 : "Más Allá de las Estrellas" 2007 : "I Love You Mi Vida" (מתחרות האירוויזיון, 2007) 2007 : "Stand by Me" "Todo Va A Cambiar" - יצא ב-4 בדצמבר 2007. סינגלים מתוך האלבום: 2007 : "Amanda" אתר האינטרנט הרשמי של ד'נאש ד'נאש, ברשת החברתית אקס (טוויטר) ד'נאש, באתר MusicBrainz (באנגלית) ד'נאש, באתר Discogs (באנגלית) ד'נאש, באתר Songkick (באנגלית)
רויאל אייר מרוק

רויאל אייר מרוק (בערבית מרוקאית: الخطوط الملكية المغربية) היא חברת התעופה הלאומית של מרוקו. בסיסה הראשי של החברה נמצא בעיר קזבלנקה. החברה מפעילה טיסות סדירות פנימיות במרוקו וכן טיסות בינלאומיות ליעדים באפריקה, אסיה, אירופה וצפון אמריקה. רוב מניות רויאל אייר מרוק בידי הממשלה, והיא חברה בהתאחדות חברות התעופה הערביות. החברה נוסדה בשנת 1953 על ידי מיזוג של שתי חברות תעופה. בשנת 1957, אחרי עצמאות מרוקו קיבלה את השם רויאל אייר מרוק והחלה לטוס ליעדים בינלאומיים מבסיסה בקזבלנקה. בשנת 1960 קיבלה החברה את מטוס הסילון הראשון שלה. בשנת 2017 החליטה החברה בשיתוף בואינג, על הסבת בואינג 767 מנוסעים למטען כדי להגביר את יכולותיה של רויאל אייר מרוק קרגו (אנ'). ממשלת מרוקו מחזיקה ב-96 אחוזים של החברה וחברת אייר פראנס ב-2.00%. הממשלה רוצה להפריט את החברה באופן חלקי על ידי מכירת 25%. לרויאל אייר מרוק יש 5719 עובדים, ובבעלותה 99% של חברת אטלס בלו, ו-51% של חברת אייר סנגל וחברת אייר גבון. צי המטוסים של החברה נכון לנובמבר 2020: ב-13 במרץ 2022, לאחר מספר דחיות בשל מגפת הקורונה, החלה החברה להפעיל קו בין קזבלנקה לתל אביב בתדירות של 4 טיסות שבועיות במטוסי הבואינג 737 של החברה. החל מיולי 2023 החברה החלה להפעיל קו בין ישראל לאיסטנבול בתדירות של טיסה שבועית במטוסי בואינג 767 של החברה הקו מבוצע לצורך העברות מטען. טיסה 630 של רויאל אייר מרוק אתר האינטרנט הרשמי של רויאל אייר מרוק רויאל אייר מרוק, ברשת החברתית אקס (טוויטר) רויאל אייר מרוק, ברשת החברתית אינסטגרם רויאל אייר מרוק, סרטונים בערוץ היוטיוב "מרוקו: הסבת מטוס נוסעים של בואינג למטוס מטען". פורט2פורט. נבדק ב-2017-06-22. פרטי צי המטוסים של רויאל אייר מרוק, באתר airfleets.net (באנגלית) פרטי צי המטוסים של רויאל אייר מרוק אקספרס, באתר airfleets.net (באנגלית) https://www.moroccoworldnews.com/2018/01/238746/ram-royal-air-maroc-fleet/ Hofmann, Kurt (1 ביוני 2018). "Royal Air Maroc adds Boeing 767-300BCF; enters Alitalia codeshare". Air Transport World. אורכב מ-המקור ב-2 ביוני 2018. {{cite news}}: (עזרה) אילן ארנון, ‏היסטוריה: חברת התעופה רויאל אייר מרוק נחתה לראשונה בנתב"ג, באתר ‏מאקו‏, 13 במרץ 2022 רועי רובינשטיין, מת"א לקזבלנקה בחמש שעות: חברת התעופה של מרוקו השיקה קו ראשון בישראל, באתר ynet, 13 במרץ 2022 ערך זה הוא קצרמר בנושא חברות תעופה ובנושא מרוקו. אתם מוזמנים לתרום לוויקיפדיה ולהרחיב אותו.
בית ספר שדה עין גדי

בית ספר שדה עין גדי הוא בית ספר שדה הראשון בישראל. בית הספר נמצא על גבעה, צפונית לקיבוץ עין גדי, במרחק הליכה מאתרי שמורת עין גדי: נחל דוד, נחל ערוגות, בית הכנסת העתיק בעין גדי והמקדש הכלכוליתי בגבעה שמעל הקיבוץ. בית-ספר שדה הראשון, בעין גדי, הוקם בשנת 1960 על ידי יוסי פלדמן. הוא נועד ל"חינוך הציבור ובפרט בני-הנוער בשמירת הטבע". לימים ביוזמת החברה להגנת הטבע החלו לפעול עשרות מרכזים דומים בכל רחבי הארץ, הן כיחידות שדה בתי ספר שדה והן כיחידות עירוניות הקרויים מל"שים (מרכזים ללימודי שדה). בבית הספר, הנקרא על שם עמי אסף, יש חדרי אירוח, תצוגה זואולוגית וארכאולוגית, אוסף גאולוגי וחיזיון אור-קולי על מדבר יהודה. באזור מעיינות ואתרים היסטוריים וארכאולוגיים. בקרבת בית הספר: מערות קומראן ועינות צוקים מצפון, מעלה בני המושבים ממערב, מצדה מדרום, עין בוקק והנחלים דרגות, משמר וזוהר. דרומה יותר מפעלי ים המלח, מישור עמיעז, נחל פרצים ומערת הקמח. בית הספר מפיץ עלון בשם נחליאלי, המפרט תצפיות שנערכו באזור על בעלי כנף ויונקים, עדכון הקוראים בדרישות הביטחון והצעות לטיולים באזור. בית הספר שדה בעין גדי תוכנן על ידי האדריכל נחום זולוטוב בין השנים 1962–1963. הפרויקט הזה נחשב לאחד מהנדבכים החשובים בתולדות האדריכלות הישראלית. הפרויקט הופיע במגזיני אדריכלות ישראלים ובינלאומיים מאותה העת. המבנה החדש נחנך בשנת 1967. על בית ספר שדה עין גדי, באתר החברה להגנת הטבע זיו ריינשטיין, בי"ס שדה עין גדי: המקום שבו התחלנו לטייל, באתר ynet, 27 בדצמבר 2013 בית ספר שדה על שם עמי אסף (עין גדי), דף שער בספרייה הלאומית וכן בספרו של צבי אפרת "הפרויקט הישראלי" שיצא בשנת 2004 על ידי מוזיאון תל אביב לאמנות. בית ספר שדה בעין גדי לבנייניו החדשים, דבר, 2 במרץ 1967
שמואל בודן

שמואל בודן באנגלית: Samuel Standidge Boden;‏ (1826–1882) היה שחמטאי אנגלי. בן תקופתם של אדולף אנדרסן והווארד סטאונטון, נחשב לטוב שבשחקני השחמט של אנגליה. בשנת 1851 שיחק בתחרות שחמט מקבילה לתחרות הבינלאומית שהתקיימה בלונדון, שבה שיחקו רק שחקנים מאנגליה ומאירלנד. בודן ניצח בגמר את ראנקן 3-0 וזכה בתחרות [1]. שנה לאחר מכן ניצח את בן ארצו ג'ון אוון +7 -2 =2 (+ ניצחונות – הפסדים = תוצאות תיקו). על שמו קרויה התבנית "מט בודן" על פי התבנית ממשחקו בשנת 1853 נגד שולדר. הנה דוגמה להיווצרות מט כזה ממש בשלב הפתיחה של משחק סימולטני משנת 1934: המסע האחרון שהשחור שיחק היה 10... 0-0-0. משום שהכלים הלבנים כבר מכוונים לאגף המלכה, הצרחה גדולה זו היא שגיאה גסה. 11. א:ב4! מה:א1+ 12. מד2! מה:ח1 הלבן הקריב שני צריחים כדי להטות את המלכה השחורה ממוקד ההתרחשויות. כעת ההכנות הסתיימו וניתן לממש את מט בודן: 13. מה:ג6+! ב:ג6 14. רא6 מט. משחק זה מפורסם בעיקר משום ההקרבות הרבות שבוצעו בו ומכונה בשם "הפרואני האלמותי". [2] אחת מההסתעפויות של הגנת פילידור קרויה על שמו בעקבות אחד המשחקים ששיחק מול פול מורפי. פול מורפי היה בדעה שבודן הוא השחקן האנגלי החזק ביותר, למרות שלתומאס וילסון בארנס הייתה תוצאה מצטברת טובה יותר נגדו מאשר בודן. שמואל בודן, באתר צ'סגיימס (באנגלית) ספר סרוק שכתב בודן,books.google.com אומדן מד כושר של בודן תמונת נוף שצייר בודן It is named after Samuel Boden, who delivered the first known example of this mate in Schulder-Boden, London, 1853, a Philidor's Defense. The moves of that game were 1.e4 e5 2.Nf3 d6 3.c3 f5 4.Bc4 Nf6 5.d4 fxe4 6.dxe5 exf3 7.exf6 Qxf6 8.gxf3 Nc6 9.f4 Bd7 10.Be3 O-O-O 11.Nd2 Re8 12.Qf3 Bf5 13.O-O-O? (13.Bd5 is better) 13...d5! 14.Bxd5?? (moving into a forced mate; much better is 14.Rde1) 14...Qxc3+ 15.bxc3 Ba3#, giving the final checkmate position shown in the diagram: the king is mated by the two criss-crossing bishops, and blocked by two friendly pieces.
פריטה לסירוגין

פריטה לסירוגין (באנגלית: Alternate picking) היא השיטה המקובלת והנפוצה ביותר כיום לשימוש במפרט - פריטה למטה ולמעלה לסירוגין על פי הפעמות בתיבה. שיטה המאפשרת להגיע למהירויות נגינה גבוהות. השיטה נמצאת בשימוש נגני העוד והמנדולינה כבר מעל לאלף שנה. עם התפתחות טכניקת הנגינה בגיטרה חשמלית, גם נגני כלי זה אימצו את השיטה. שיטה זו מאפשרת נגינה מהירה בהרבה מאשר פריטה באותו הכיוון כל הזמן. פריטה בסגנון הזה היא טכניקה שאותה צריך לפתח עם הזמן. כדי לפתח טכניקה זו ועל-מנת להגיע ליכולות גבוהות, צריך להתאמן על תרגילי נגינה כגון: עליית וירידת סולמות, פירוקי סולמות או נגינה כרומטית (שעל פי נגנים רבים נחשבת לדרך הכי טובה לשיפור הקוארדינציה בין היד הפורטת ליד המאצבעת). מאז שנות ה-60, כאשר השימוש בפריטה לסירוגין החלה להיות נפוצה ושימושית יותר, בעיקר ברוק ולאחר מכן גם במטאל - החלו נגנים ומדריכי/מורי נגינה רבים, לפרסם קובצי תרגילים לשיפור הטכניקה הזו וטכניקות נגינה אחרות. כיום גם אפשר למצוא סרטי וידאו וDVD בהם גיטריסטים של להקות ידועות מסבירים בעזרת נגינה פרקטית איך לנגן את מה שמופיע בקובץ התרגילים המצורף לסרט ההדרכה. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Another Brick in the Wall

"Another Brick in the Wall" (בתרגום חופשי: "עוד לבנה בחומה") הוא שיר מפורסם בשלושה חלקים מתוך האלבום The Wall של להקת פינק פלויד שיצא בשנת 1979. שלושת השירים נכתבו על ידי רוג'ר ווטרס, סולן ובסיסט הלהקה. השירים זכו להצלחה גדולה במצעדים (כשבכל המצעדים השבועיים והשנתיים בהם השתתפו הגיעו לעשירייה הראשונה), זכו לתוארי זהב ופלטיניום במספר מדינות, ואף נבחרו למקום ה-375 ברשימת 500 השירים הגדולים של המגזין "רולינג סטון". החלק השני ("part 2"), הידוע גם בשם "We don't need no education", זכה להצלחה רבה במיוחד. בשיר הועלתה טענה לפיה מערכת החינוך היא משתקת ומונעת מהילדים יצירתיות וחופש מחשבה. השיר זכה במקום הראשון ב"מצעד העשור" של גלי צה"ל לסיכום שנות השמונים. הוא נכלל במצעד על אף העובדה שיצא לאור באלבום "החומה" כבר ב-1979, שכן הוא שוחרר כסינגל בארצות הברית בינואר 1980. הלהקה מתחה בשיר זה ביקורת חריפה על מערכת החינוך. הוא בוצע על ידי מקהלת בית ספר בשירה "רובוטית", בהתאם למילות השיר. במיוחד נודע ממנו הפזמון: אנחנו לא צריכים שום חינוך אנחנו לא צריכים שליטה במחשבות ולא סארקזם קודר בכיתה מורים, עזבו את הילדים לנפשם הי, מורים! עזבו את הילדים לנפשם בסופו של דבר זה רק עוד לבנה בחומה בסופו של דבר אתם רק עוד לבנה בחומה השיר נודע גם בווידאו קליפ מתוך הסרט "פינק פלויד - החומה", בו בין השאר מוצג תלמיד המושם ללעג בפומבי על ידי מורו, משום שכתב שירה במהלך שיעור הכולל שינון בלבד, הצגת התלמידים כחלק מפס ייצור שגורם לכולם להיות אחידים, התמרדות של התלמידים ולבסוף טחינתם והפיכתם לבשר. כל אחד מהחלקים מתאר חלק בחייו של פינק גיבור הסרט: חלק 1 – העלאת זיכרונותיו של פינק בילדותו; חלק 2 – הסבל של פינק בבית ספרו מפני שהוא והתלמידים סבלו מאי חינוך; חלק 3 – הידרדרותו של פינק לסמים. שלושת החלקים יחדיו נמשכים 8 דקות. מידע על היצירה "Another Brick in the Wall" באתר מיוזיק בריינז מידע על השיר "Another Brick in the Wall" באתר AllMusic מידע על הקומפוזיציה "Another Brick in the Wall" באתר AllMusic מידע על היצירה "Another Brick in the Wall" באתר Discogs סרטון השיר "Another Brick in the Wall" באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
משולם עמית

משולם עמית (1935 – 3 ביולי 2024) היה ניצב במשטרת ישראל, כיהן כמפקד משמר הגבול. ב-1963 התגייס למשמר הגבול ושירת כמפקד מחלקה. בשנים 1964–1966 שירת באתיופיה במסגרת צוות ההקמה של המשטרה המקומית. לאחר שובו לישראל שירת כסגן מפקד פלוגה ח', מפקד פלוגה ח', מפקד פלוגה י"ג, קצין הדרכה וקצין מבצעים. לאחר לימודים בפו"ם מונה ב-1974 לסגן מפקד מחט"ב בדרגת סגן-ניצב, בשנים 1975–1978 שירת כראש מחלקת הדרכה במטה הארצי, החל מאוגוסט 1976 בדרגת ניצב משנה. ב-1978 קודם לדרגת תת-ניצב ומונה לעוזר ראש אג"ם במטה הארצי, ב-1981 מונה למפקד מרחב הנגב ובשנים 1981–1985 כיהן כמפקד מרחב חיפה. ב-1985 מונה לראש אגף מבצעים בדרגת ניצב. בשנים 1989–1993 פיקד על משמר הגבול. לאחר פרישתו מפיקוד על משמר הגבול היה בין השנים 1994–1999 נציג בוועדה העירונית לענייני חינוך, תרבות וספורט מטעם סיעת "ירושלים מלוכדת" בראשות ראש העיר אהוד אולמרט. בבחירות בשנת 1996 הוצב במקום השלישי ברשימת מולדת לכנסת, אולם מולדת זכתה רק בשני מושבים והוא לא נכנס לכנסת. עמית נפטר ב-3 ביולי 2024. הותיר אחריו אישה, הסופרת גלילה רון־פדר-עמית. קציני משטרה הועלו בדרגה, מעריב, 3 באוגוסט 1976 ועדות העירייה, באתר עיריית ירושלים, 1998 היסטוריה של "מולדת", באתר מולדת ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אדוארד מורלי

אדוארד מורלי (באנגלית: Edward Williams Morley;‏ 29 בינואר 1838 – 24 בפברואר 1923), כומר ופיזיקאי אמריקאי יליד ניו ג'רזי. למד במקביל לימודים מתקדמים במדע ובתאולוגיה. בשנת 1868 הוסמך לכמורה. שנה מאוחר יותר מונה לפרופסור לפיזיקה במכללת וסטרן ריזרב באוהיו. בשנת 1906 פרש מן המכללה. מורלי ערך ניסיונות רבים בגזים שונים, כדי למדוד את הצפיפות ואת המסה האטומית שלהם. יחד עם אלברט אברהם מייקלסון ערך את "ניסוי האתר" המפורסם כניסוי מייקלסון-מורלי. משנת 1895 מורלי היה נשיא האגודה האמריקאית לקידום המדע (AAAS) ומשנת 1899 היה הנשיא של האגודה האמריקנית לכימיה (ACS). בשנת 1907 הוא קיבל את מדליית דייווי מהחברה המלכותית. הוא גם זכה במדליית אליוט קרסון, שהוענקה על ידי מכון פרנקלין מפילדלפיה, בשנת 1912, על תרומות חשובות למדע הכימיה. ניסוי מייקלסון-מורלי מדיה וקבצים בנושא אדוארד מורלי בוויקישיתוף אדוארד מורלי, באתר אנציקלופדיה בריטניקה (באנגלית) כתבי אדוארד מורלי בפרויקט גוטנברג (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
סמול

האם התכוונתם ל... אישים: שרון סמול – שחקנית סקוטית סוצ'יל טורס סמול – פוליטיקאית אמריקאית ג'יי ניוטון-סמול – כתבת וסופרת אמריקאית אחר: כינוי גנאי לשמאל בישראל סמל סמואל
חלקה (פירושונים)

האם התכוונתם ל... חלקה – שטח מוגדר במקרקעין, לעניין הסדרי רישום מקרקעין; הגוש מחולק בחלוקה משנית לחלקות או למגרשים, והחלקות מחולקות, לעיתים, לתתי-חלקות חלקה בבית עלמין – שטחי קרקע המוקפים בגדר בבית עלמין, בהם מסודרים הקברים שורות-שורות; לשם איתור מיקום, מותאמת לכל קבר בבית עלמין מודרני, מערכת של מספרים: מספר הגוש או האזור בבית העלמין, מספר החלקה בתוך הגוש, מספר השורה בתוך החלקה, ומספר הקבר בתוך השורה חלקה (הרלדיקה) – מושג מתחום ההרלדיקה, שפירושו פרט הנוסף מתחת למגן, שעליו התומכים עומדים חלאקה – טקס תספורת יהודי, הנערך לילדים כשהם מגיעים לגיל שלוש
השריר מותח המחתלה הרחבה

השריר מותח המחתלה הרחבה (TA: Musculus tensor fasciae latae) הוא אחד משרירי הירך. השריר ממוקם בחלק הצידי של הירך. בעת כיווצו, מותח השריר את המחתלה הרחבה העוטפת את שרירי הירך. המחתלה הרחבה ההדוקה מסביב לשרירים מאפשרת להם לפעול ביתר יעילות. כיווץ השריר גם מרחיק את הירך, מסובב אותה פנימה ומכופף אותה. חיבור השריר לשביל הכסל והשוקה מציב אותו כסינרגיסט לשריר העכוז הגדול המחובר גם הוא לשביל הכסל והשוקה. תחילתו של השריר מותח המחתלה הרחבה בקוץ הכסל הקדמי העליון של עצם הכסל ובחלק הקדמי של רכס הכסל. השריר ממוקם בין שתי שכבות של המחתלה הרחבה ובסופו הוא נאחז בשביל הכסל והשוקה אשר נאחז בחלקו המרוחק בעלי הצידי של השוקה. השריר מותח המחתלה הרחבה מעוצבב על ידי שורשי העצב המותניים הרביעי והחמישי (L4, L5) דרך עצב העכוז העליון (Nervus gluteus superior). פריקת פיקת הברך Moore KL, Clinically Oriented Anatomy, 3rd Ed., Baltimore, Williams & Wilkins, pp. 385-387, 1992. מדיה וקבצים בנושא השריר מותח המחתלה הרחבה בוויקישיתוף
דבח, מלך אקסום

דבח (מבוטא גם כ: אזבה או אדחבה) היה מלך ממלכת אקסום בשנים 230 ~ 240 לערך. הוא ובנו גרמט ידועים מכתובת דרום ערבית שמזכירה את שמיר, מלך דו-רייאדן וחימר מבקשים את עזרתו נגד המלכים הסבאים. סטוארט מאנרו-האי, אקסום: ציוויליזציה אפריקנית לקראת סוף העת העתיקה, עמוד 73. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
Chikungunya

Chikungunya (צ'יקונגוניה) היא מחלה נגיפית המועברת על ידי עקיצת יתושים, בעיקר הפעילים ביום ובין הערביים. המחלה לא נחשבת קטלנית אך היא מאוד לא נעימה. הנגיף נפוץ באזורים טרופים אך בעקבות התחממות כדור הארץ הנגיף יכול להתפרץ כמעט בכל מקום בעולם. הסימפטומים של המחלה דומים לקדחת דנגי. תקופת הדגירה של המחלה היא עד 12 ימים מרגע עקיצת היתוש ומלווה בחום גבוה עד 39 מעלות צלזיוס, חולשה, כאבי ראש, דלקת מפרקים, דימום נקודתי, פוטופוביה, פריחה ולפעמים גם דלקת בלחמיות העיניים ונדודי שינה. החום לא יורד במשך כיומיים ואז צונח בפתאומיות. הסימפטומים האחרים נמשכים שבוע לערך. דלקת מפרקים עלולה לעבור רק לאחר שבועות עד חודשים. דלקת עיניים ממושכת עלולה לגרום לדלקת הקשתית ולפגיעה ברשתית. אין חיסון למחלה ועל כן משתמשים במדכאי דלקת שאינם סטרואידים כגון כלורקין, איבופן ועוד. אספירין אינו מומלץ לשימוש בגלל העלאת הסיכון לדימום. מחקרים מעלים שככל שהחולה צעיר יותר כך גדלים סיכוייו להחלים מהר יותר. לדוגמה אדם בגיל צעיר עשוי להבריא תוך 5–15 ימים, אדם אחרי גיל 35 יחלים רק אחרי חודש עד חודש וחצי, ואילו החלמתו של קשיש עשויה לארוך מספר חודשים. בנוסף, עוצמת המחלה גדלה ככל שגילו של החולה גבוה יותר. מחקרים הראו כי לאישה בהיריון יש סיכוי גבוה להחלים מהמחלה מהר יחסית. בשנת 2007 פרצה המגפה בעיירה קטנה בדרום איטליה קסטיליונה די צ'רוויה. תוך חודש אחד נדבקו יותר ממאה תושבי העיירה בעקבות הגעתו של יתוש הטיגריס האסייתי לאזור. המגפה גרמה לפאניקה ברחבי איטליה. היה ברור שמדובר במגפה אך לא היה ידוע איזה וממה היא נגרמה. רק לאחר שרוב החולים הבריאו גילו החוקרים שמדובר בנגיף צ'יקונגוניה. בספטמבר 2017 דווח על התפרצות נוספת שכללה כ-500 מקרים. התפרצות המחלה באיטליה מסמלת עידן חדש שבו מחלות טרופיות עלולות להתפרץ באזורים לא טרופיים, בעקבות התחממות כדור הארץ המאפשרת ליתושים שמקורם באזור טרופי לחיות באזורים כמו אירופה וצפון אמריקה. הנגיף התגלה לראשונה בשנת 1955 על ידי ו.ה.ר לומסדן ומריון רובינסון, בעקבות התפרצות בשנת 1952 בגבול בין טנזניה ומוזמביק. אותם חוקרים נתנו למחלה את שמה, הלקוח משפתו של שבט מקומי, ומשמעותו בשפת הקמקונדה "להיות נשלט", ביטוי לשיתוק והכאב האוחזים בחולים. לנגיף פוטנציאל לשמש כנשק ביולוגי. בנובמבר 2023, אישר מנהל המזון והתרופות האמריקאי את החיסון הראשון לשימוש בארצות הברית (אנ'). מדיה וקבצים בנושא Chikungunya בוויקישיתוף Chikungunya, באתר אנציקלופדיה בריטניקה (באנגלית) "Chikungunya—Fact sheet". European Centre for Disease Prevention and Control (ECDC). אורכב מ-המקור ב-2013-12-19. נבדק ב-2013-12-17. Thiboutot MM, Kannan S, Kawalekar OU, Shedlock DJ, Khan AS, Sarangan G, Srikanth P, Weiner DB, Muthumani K.. (2010). Chikungunya: a potentially emerging epidemic?. PLOS Neglected Tropical Diseases. 4(4):e623. PMID 20436958 יעל פורמן, מחלות ללא גבולות: מהדורת יתושים, מכון דוידסון לחינוך מדעי, 13 בנובמבר 2023 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.